b'\n_START_ARTICLE_\nMatti Paalosmaa\n_START_PARAGRAPH_\nMatti Paalosmaa on entinen radiotoimittaja, joka tuli tunnetuksi Yleisradion Lista-ohjelman juontajana 1960- ja 1970-luvun vaihteessa. _NEWLINE_H\xc3\xa4n juonsi viihdeohjelmia my\xc3\xb6s televisiossa, alkaen vuoden 1967 ohjelmasta Nuorten show (nimell\xc3\xa4 Veli-Matti Paalosmaa). 1970-luvulla h\xc3\xa4n juonsi ja selosti muun muassa Eurovision laulukilpailun vuonna 1974 ja toimi my\xc3\xb6s Euroviisujen Suomen-karsinnan tuomaristossa ainakin vuonna 1969. H\xc3\xa4n oli my\xc3\xb6s suosittu \xc3\xa4\xc3\xa4ni television dokumenttiohjelmien, yritysvideoiden ja muiden av-tuotantojen selostajana. Paikallisradiotoiminnan alkuvaiheessa 1985\xe2\x80\x931986 Paalosmaa juonsi helsinkil\xc3\xa4isess\xc3\xa4 Radio Ykk\xc3\xb6sess\xc3\xa4 ohjelmia P\xc3\xa4\xc3\xa4kaupungin lista ja Listan tuntumassa. Vuonna 2001 h\xc3\xa4nt\xc3\xa4 kuultiin S\xc3\xa4velradion aamujuontajana._NEWLINE_Vuonna 1969 Paalosmaa levytti Katri Helenan kanssa kappaleen \xe2\x80\x9dKurkkija oot\xe2\x80\x9d.'